Diari Oficial de la Generalitat Valenciana


Sumari del DOGV 3522, del 22-06-1999 (1999/4358)

Rotlle d'apel·lació número 1198/1998. Cèdula de notificació.
------------------------------------------------------------

### Dades del document

Número de DOGV
:   3522

Data del DOGV
:   22-06-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/4358


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1198/1998. Cèdula de notificació. [1999/S4358]
  
Román Rodríguez de Albaladejo, secretari judicial de la Secció Novena de la Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 1.198/1998, que prové del judici número 445/1998, del Jutjat de Primera Instància número 23 de València, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
València, 5 de maig de 1999
  
La Secció Novena de l'Audiència Provincial de València, sent-ne ponent la senyora M.ª Antonia Gaitón Redondo, ha vist aquest rotlle d'apel·lació número 1.198/1998, que prové de les actuacions de judici verbal promogudes davant el Jutjat de Primera Instància número 23 de València, amb el número 445/1998, entre parts; d'una, com a demandat apel·lant al Consorcio de Compensación de Seguros, representats per l'advocat de l'estat, i de l'altra com a demandant apel·lat, que impugna el recurs, a l'Ajuntament de l'Olleria representat per la procuradora dels tribunals senyora Portoles Cervera, i com a demandat apel·lat en situació de rebel·lia al senyor Juan Segovia Sola, sobre reclamació de quantitat, en virtut del recurs d'apel·lació interposat pel demandat Consorcio de Compensación de Seguros.
  
Decisió
  
Estimar el recurs d'apel·lació formulat pel Consorcio de Compensación de Seguros, contra la sentència de data 19 d'octubre de 1998, dictada pel Jutjat de Primera Instància número 23 d'aquesta ciutat en les actuacions de judici verbal número 445/1998, revocar parcialment aquesta resolució, i en el seu lloc, declarar que a l'esmentat organisme, i pel que fa a la quantitat al pagament del qual se'l condemna, li és d'aplicació la franquícia que per import de 70.000 pessetes disposa el Reial Decret 2.641/1986, i mantenir la resta dels pronunciaments continguts en la sentència. No es correspon fer expressa imposició de les costes causades en aquesta alçada.
  
Aquesta sentència és ferma, i amb un certificat literal d'aquesta resolució i l'ofici oportú, retorneu les actuacions originals al jutjat de procedència perquè conste i s'execute.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
I perquè el que s'ha acordat es complisca i valga de notificació a l'apel·lat incomparegut en esta alçada el senyor Juan Segovia Sola , amb la fixació prèvia d'aquest edicte en el tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.